રાજકોટમા ખંઢેરી સ્ટેડિયમમાં હોમ ગ્રાઉન્ડ ઉપર રમતા ગુજરાત લાયન્સની ટીમે ધડધડાટી બોલાવીને પૂણે સુપર જાયન્ટસને 7 વિકેટે માત આપી હતી. ટોસ જીતીને પૂણે જાયન્ટસે પહેલા બેટિંગ ઉપર પસંદગી ઉતારીને 20 ઓવરમાં 5 વિકેટે 163 રન બનાવ્યા હતા. જવાબમાં ગુજરાત લાયન્સ તરફથી એરોન ફિન્ચના 50 અને મેક્કુલમના 49 રનની મદદથી 12 બોલ બાકી રહેતા જ મેચને 7 વિકેટે પોતાના નામે કરી લીધી હતી. આ મેચ જોવા આવેલા રાજકોટ વાસીઓ પણ હરખાઈ ગયા હતા અન ખુશીની ચિચિયારીઓથી સ્ડેટિયમ ગજાવી મૂક્યું હતું. ગુજરાત લાયન્સના ખોલાડીઓએ પણ એકબીજાને કેક ખવડાવીને આનંદ વ્યક્ત કર્યો હતો.